पाएं अपने शहर की ताज़ा ख़बरें और फ्री ई-पेपरडाउनलोड करें
ताप्ती नदी से सटे मिट्टी के ऊंचे टीलों को खेत समतलीकरण के नाम पर जेसीबी और पोकलेन से 50 फीट गहराई तक खोद डाला है। रोजाना यहां से माफिया सैकड़ों ट्रैक्टर-ट्रॉली मिट्टी निकाल रहे हैं, जिसका अवैध परिवहन कर 500 रुपए प्रति ट्रॉली के हिसाब से बेच रहे हैं। इसमें शाहपुर सहित अन्य क्षेत्र के बड़े माफिया शामिल हैं। ग्राम नेर, भादखेड़ा, हतनूर, बोहड़ला ताप्ती नदी से सटा हुआ है। नदी के आस-पास कुछ खेत हैं तो कुछ जगह मिट्टी के ऊंचे टीले हैं। जिसके समतलीकरण के नाम पर एसडीएम कार्यालय से अनुमतियां निकलवा रहे हैं। इसमें प्रशासन की ओर से अवैध परिवहन की कोई अनुमति नहीं है। फिर भी यहां से मिट्टी का अवैध परिवहन किया जा रहा है।
शुक्रवार दोपहर में संवाददाता ग्राम नेर के पास चल रहा अवैध खनन देखने पहुंचे। पूछने पर सुरेश पाटील ने खुद को मिट्टी खनन का सुपरवाइजर बताया। संचालनकर्ता का नाम पूछने पर बताया कि शाहपुर के शेख अजमल की जेसीबी है। उन्हीं के संरक्षण में यह खनन और परिवहन चल रहा है।
हर रोज सुबह 5 बजे से मिट्टी खनन व परिवहन का सिलसिला शुरू हो जाता है। दोपहर करीब 12 बजे तक यह पूरा परिवहन चलता रहता है। एक दिन में करीब 100 से ज्यादा ट्रैक्टर-ट्रॉलियां निकल रही। अधिकांश ट्रैक्टर-ट्रॉलियां शाहपुर पटवारी कार्यालय के सामने से गुजर रही है।
पास में शाहपुर पुलिस थाना भी है। लेकिन कोई परिवहन रोकने की जहमत नहीं उठा रहा। मिट्टी की उर्वरता बढ़ाने के लिए किसान खेतों में मिट्टी डलवाते हैं। बताते हैं एक-एक किसान 100 से ज्यादा ट्रॉलियां मिट्टी डलवा रहा है। एक ट्रॉली मिट्टी के 500 रुपए चुका रहे हैं। इसमें से माफिया खेत मालिक को प्रति ट्रॉली 100 रुपए दे रहे हैं और 120 रुपए जेसीबी से भराई के निकाल रहे हैं।
खेत मालिकों ने समतलीकरण की अनुमति ली है। परिवहन की अनुमति के लिए खेत मालिकों से बात करों। हम जेसीबी से खुदाई कर मिट्टी को फेंकने के बजाय किसान को बेच देते हैं।-शेख अजमल, शाहपुर
एसडीएम कार्यालय से खेत समतलीकरण के लिए कुछ अनुमतियां जारी हुई है। परिवहन की कोई अनुमति नहीं है। मामले की जांच कर संबधित के खिलाफ कार्रवाई करेंगे। -गोविंद रावत, नायब तहसीलदार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn